Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Соња Налбанти-Димоска со службена легитимација број 28- 0009, Арифе Адеми со службена легитимација број 28- 0013 и Ќазмедин Ќазими со службена легитимација број 28- 0017, изврши редовен инспекциски надзор над субјектот на инспекцискиот надзор Приватна установа за социјална заштита на стари лица ,,Геронтос М“, со седиште на ул. „ Ѓорче Петров “, бр. 1-24, општина Ѓорче Петров- Скопје, со Записник ИП1 број 16-30 од 12.02.2024 година ја утврди фактичката состојба и врз основа на член 338 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/2021, 99/2022, 236/2022 и 65/2023), (во натамошниот текст: Законот), го донесе следното:

**Р Е Ш Е Н И Е**

Се наредува на Александра Бискова, Управител на Приватната установа за социјална заштита на стари лица ,,Геронтос М“, општина Ѓорче Петров- Скопје (во натамошниот текст: Установата), за отстранување на констатираните недостатоци и неправилности во примената на Законот за социјалната заштита и Законот за установите (,,Службен весник на РМ,, број 32/2005, 120/2005, 51/2011 и 99/2022), подзаконските, општите, поединечните и други акти донесени врз нивна основа, да ги преземе следните мерки во роковите и од страна на одговорното лице:

Установата да ја усогласи својата работа, своите акти и составот на органите на управување со одредбите од Законот за социјалната заштита, односно установата да побара мислење за усогласеност на статутот од Министерството и потоа да побара согласност за статутот од Градоначалникот на општината каде се наоѓа објектот и да поднесе барање за добивање дозвола за вршење работи од социјална заштита до комисијата за лиценцирање на даватели на социјални услуги, согласно член 365, 182 став 6, 167 став 2 од Законот за социјалната заштита и член 2 и 3 од Правилникот за поблиските услови и критериуми, потребната документација, образецот на барањето за добивање на дозвола за вршење работи од социјална заштита, начинот и постапката за издавање и одземање на дозвола за вршење на работи од социјална заштита и начин на водење на евиденцијата на лиценцирани даватели ( Службен весник на РСМ бр. 264 / 2019 год).

**Рокот за извршување на изречената инспекциска мерка од точка 1 на ова решение, изнесува 60 дена од денот на добивање на решението.**

* 1. Установата која има приземје и еден кат, да обезбеди подвижна платформа, согласно член 16 од Законот за установите и член 6 став 8 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник“ на РМ, бр.125/15).

**Рокот за извршување на изречената инспекциска мерка од точка 2 на ова решение, изнесува 90 дена од денот на добивање на решението.**

3. Установата која спаѓа во установи со капацитет до 35 корисници, да обезбеди соодветен број на вработени стручни кадри, односно да има 4 (четири) одговорни работници за нега во смена (медицинска сестра) и 6 (шест) геронто домаќинки, согласно член 16 од Законот за установите и член 17 став 1 точка 1 алинеја 2 и 3 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник“ на РМ, бр.125/15).

**Рокот за извршување на изречената инспекциска мерка од точка 3 на ова решение, изнесува 60 дена од денот на добивање на решението.**

4. Установата да ја опреми моргата со мијалник со топла и ладна вода, согласно член 15 став 1 алинеја 9 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник“ на РМ, бр.125/15

**Рокот за извршување на изречената инспекциска мерка од точка 4 на ова решение, изнесува 90 дена од денот на добивање на решението.**

1. Установата да донесе годишна програма за работа за 2024 година, во која се утврдува видот, обемот, содржината и квалитетот на услугите кои им се даваат на корисниците, односно дејноста која се врши во установата при спроведувањето на социјалната заштита, согласно член 311 став 1 од Законот за социјалната заштита.

**Рокот за извршување на изречената инспекциска мерка од точка 5 на ова решение, изнесува 60 дена од денот на добивање на решението.**

6. Раководното или друго овластено лице во установата за социјална заштита, е должно веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Соња Налбанти-Димоска со службена легитимација број 28- 0009, Арифе Адеми со службена легитимација број 28- 0013 и Ќазмедин Ќазими со службена легитимација број 28- 0017 изврши редовен инспекциски надзор над субјектот на инспекцискиот надзор Приватна установа за социјална заштита на стари лица,,Геронтос М“, општина Ѓорче Петров- Скопје, застапуван од Управителот Александра Бискова и состави Записник ИП1 број 16-30 од 12.02.2024 година, во кој се констатирани недостатоци и неправилности во постапката за остварување и користење на услугата на вон-семејна социјална заштита - сместување во установа за стари лица.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

Решено во Секторот за инспекциски надзор во областа на социјалната заштита и заштита на децата при Министерството за труд и социјална политика под ИП1 број 16-30 на ден 19.02.2024 година.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа административна такса за жалба во износ од 250,00 денари.

 **Инспектори за социјална заштита**:

 Соња Налбанти-Димоска

 Arife Ademi

 Qazmedin Qazimi